Ericu950/Stoicheia-meter-silver huggingface dataset:
ἐκ σέο δ ἀρξάμενος κλῄσω μερόπων γένος ἀνδρῶν ἡμιθέων , ὧν ἔργα θεαὶ θνητοῖσιν ἔδειξαν .
μήνην ἀείδειν τανυσίπτερον ἔσπετε , Μοῦσαι , ἡδυεπεῖς κοῦραι Κρονίδεω Διός , ἵστορες ᾠδῆς ·
ἧς ἄπο αἴγλη γαῖαν ἑλίσσεται οὐρανόδεικτος κρατὸς ἀπ ἀθανάτοιο , πολὺς δ ὑπὸ κόσμος ὄρωρεν αἴγλης λαμπούσης ·
στίλβει δέ τ ἀλάμπετος ἀὴρ χρυσέου ἀπὸ στεφάνου , ἀκτῖνες δ ἐνδιάονται , εὖτ ἂν ἀπ Ὠκεανοῖο λοεσσαμένη χρόα καλόν , εἵματα ἑσσαμένη τηλαυγέα δῖα Σελήνη , ζευξαμένη πώλους ἐριαύχενας , αἰγλήεντας , ἐσσυμένως προτέρωσ ἐλάσῃ καλλίτριχας ἵππους , ἑσπερίη , διχόμηνος ·
ὃ δὲ πλήθει μέγας ὄγμος λαμπρόταταί τ αὐγαὶ τότ ἀεξομένης τελέθουσιν οὐρανόθεν ·
τέκμωρ δὲ βροτοῖς καὶ σῆμα τέτυκται .
τῇ ῥά ποτε Κρονίδης ἐμίγη φιλότητι καὶ εὐνῇ ·
ἣ δ ὑποκυσαμένη Πανδείην γείνατο κούρην , ἐκπρεπὲς εἶδος ἔχουσαν ἐν ἀθανάτοισι θεοῖσι .
χαῖρε , ἄνασσα , θεὰ λευκώλενε , δῖα Σελήνη , πρόφρον , ἐυπλόκαμος ·
σέο δ ἀρχόμενος κλέα φωτῶν ᾁσομαι ἡμιθέων , ὧν κλείουσ ἔργματ ἀοιδοί , Μουσάων θεράποντες , ἀπὸ στομάτων ἐροέντων .
ἀμφὶ Διὸς κούρους , ἑλικώπιδες ἔσπετε Μοῦσαι , Τυνδαρίδας , Λήδης καλλισφύρου ἀγλαὰ τέκνα , Κάστορά θ ἱππόδαμον καὶ ἀμώμητον Πολυδεύκεα , τοὺς ὑπὸ Ταϋγέτου κορυφῇ ὄρεος μεγάλοιο μιχθεῖσ  ἐν φιλότητι κελαινεφέι Κρονίωνι σωτῆρας τέκε παῖδας ἐπιχθονίων ἀνθρώπων ὠκυπόρων τε νεῶν , ὅτε τε σπέρχωσιν ἄελλαι χειμέριαι κατὰ πόντον ἀμείλιχον ·
οἳ δ ἀπὸ νηῶν εὐχόμενοι καλέουσι Διὸς κούρους μεγάλοιο ἄρνεσσιν λευκοῖσιν , ἐπ ἀκρωτήρια βάντες πρύμνης ·
τὴν δ ἄνεμός τε μέγας καὶ κῦμα θαλάσσης θῆκαν ὑποβρυχίην ·
οἳ δ ἐξαπίνης ἐφάνησαν ξουθῇσι πτερύγεσσι δι αἰθέρος ἀίξαντες , αὐτίκα δ ἀργαλέων ἀνέμων κατέπαυσαν ἀέλλας , κύματα δ ἐστόρεσαν λευκῆς ἁλὸς ἐν πελάγεσσι , σήματα καλά , πόνου ἀπονόσφισιν ·
οἳ δὲ ἰδόντες γήθησαν , παύσαντο δ ὀιζυροῖο πόνοιο .
χαίρετε , Τυνδαρίδαι , ταχέων ἐπιβήτορες ἵππων ·
ἀντὶ πολλῶν ἄν , ὦ ἄνδρες Ἀθηναῖοι , χρημάτων ὑμᾶς ἑλέσθαι νομίζω , εἰ φανερὸν γένοιτο τὸ μέλλον συνοίσειν τῇ πόλει περὶ ὧν νυνὶ σκοπεῖτε .
ὅτε τοίνυν τοῦθ οὕτως ἔχει , προσήκει προθύμως ἐθέλειν ἀκούειν τῶν βουλομένων συμβουλεύειν ·
οὐ γὰρ μόνον εἴ τι χρήσιμον ἐσκεμμένος ἥκει τις , τοῦτ ἂν ἀκούσαντες λάβοιτε , ἀλλὰ καὶ τῆς ὑμετέρας τύχης ὑπολαμβάνω πολλὰ τῶν δεόντων ἐκ τοῦ παραχρῆμ ἐνίοις ἂν ἐπελθεῖν εἰπεῖν , ὥστ ἐξ ἁπάντων ῥᾳδίαν τὴν τοῦ συμφέροντος ὑμῖν αἵρεσιν γενέσθαι .
ὁ μὲν οὖν παρὼν καιρός , ὦ ἄνδρες Ἀθηναῖοι , μόνον οὐχὶ λέγει φωνὴν ἀφιεὶς ὅτι τῶν πραγμάτων ὑμῖν ἐκείνων αὐτοῖς ἀντιληπτέον ἐστίν , εἴπερ ὑπὲρ σωτηρίας αὐτῶν φροντίζετε ·
ἡμεῖς δ οὐκ οἶδ ὅντινά μοι δοκοῦμεν ἔχειν τρόπον πρὸς αὐτά .
ἔστι δὴ τά γ ἐμοὶ δοκοῦντα , ψηφίσασθαι μὲν ἤδη τὴν βοήθειαν , καὶ παρασκευάσασθαι τὴν ταχίστην ὅπως ἐνθένδε βοηθήσετε  καὶ μὴ πάθητε τ αὐτὸν ὅπερ καὶ πρότερον  , πρεσβείαν δὲ πέμπειν , ἥτις ταῦτ ἐρεῖ καὶ παρέσται τοῖς πράγμασιν 0 ·
ὡς ἔστι μάλιστα τοῦτο δέος , μὴ πανοῦργος ὢν καὶ δεινὸς ἅνθρωπος πράγμασι χρῆσθαι , τὰ μὲν εἴκων , ἡνίκ ἂν τύχῃ , τὰ δ ἀπειλῶν  ἀξιόπιστος δ ἂν εἰκότως φαίνοιτο  , τὰ δ ἡμᾶς διαβάλλων καὶ τὴν ἀπουσίαν τὴν ἡμετέραν , τρέψηται καὶ παρασπάσηταί τι τῶν ὅλων πραγμάτων .
οὐ μὴν ἀλλ ἐπιεικῶς , ὦ ἄνδρες Ἀθηναῖοι , τοῦθ ὃ δυσμαχώτατόν ἐστι τῶν Φιλίππου πραγμάτων , καὶ βέλτιστον ὑμῖν 0 ·
τὸ γὰρ εἶναι πάντων ἐκεῖνον ἕν ὄντα κύριον καὶ ῥητῶν καὶ ἀπορρήτων καὶ ἅμα στρατηγὸν καὶ δεσπότην καὶ ταμίαν , καὶ πανταχοῦ αὐτὸν παρεῖναι τῷ στρατεύματι , πρὸς μὲν τὸ τὰ τοῦ πολέμου ταχὺ καὶ κατὰ καιρὸν πράττεσθαι πολλῷ προέχει , πρὸς δὲ τὰς καταλλαγάς , ἃς ἂν ἐκεῖνος ποιήσαιτ ἄσμενος πρὸς Ὀλυνθίους , ἐναντίως ἔχει .
δῆλον γάρ ἐστι τοῖς Ὀλυνθίοις ὅτι νῦν οὐ περὶ δόξης οὐ δ ὑπὲρ μέρους χώρας πολεμοῦσιν , ἀλλ ἀναστάσεως καὶ ἀνδραποδισμοῦ τῆς πατρίδος , καὶ ἴσασιν ἅ τ Ἀμφιπολιτῶν ἐποίησε τοὺς παραδόντας αὐτῷ τὴν πόλιν καὶ Πυδναίων τοὺς ὑποδεξαμένους ·
καὶ ὅλως ἄπιστον , οἶμαι , ταῖς πολιτείαις ἡ τυραννίς , ἄλλως τε κ ἂν ὅμορον χώραν ἔχωσι 0 .
ταῦτ οὖν ἐγνωκότας ὑμᾶς , ὦ ἄνδρες Ἀθηναῖοι , καὶ τ ἄλλ ἃ προσήκει πάντ ἐνθυμουμένους φημὶ δεῖν ἐθελῆσαι καὶ παροξυνθῆναι καὶ τῷ πολέμῳ προσέχειν εἴπερ ποτὲ καὶ νῦν , χρήματ εἰσφέροντας προθύμως καὶ αὐτοὺς ἐξιόντας καὶ μηδὲν ἐλλείποντας 0 .
οὐ δὲ γὰρ λόγος οὐ δὲ σκῆψις ἔθ ὑμῖν τοῦ μὴ τὰ δέοντα ποιεῖν ἐθέλειν ὑπολείπεται .
νυνὶ γάρ , ὃ πάντες ἐθρύλουν τέως , Ὀλυνθίους ἐκπολεμῶσαι δεῖν Φιλίππῳ , γέγονεν αὐτόματον , καὶ ταῦθ ὡς ἂν ὑμῖν μάλιστα συμφέροι .
εἰ μὲν γὰρ ὑφ ὑμῶν πεισθέντες ἀνείλοντο τὸν πόλεμον , σφαλεροὶ σύμμαχοι καὶ μέχρι του ταῦτ ἂν ἐγνωκότες ἦσαν ἴσως ·
ἐπειδὴ δ ἐκ τῶν πρὸς αὑτοὺς ἐγκλημάτων μισοῦσι , βεβαίαν εἰκὸς τὴν ἔχθραν αὐτοὺς ὑπὲρ ὧν φοβοῦνται καὶ πεπόνθασιν ἔχειν 0 .
οὐ δεῖ δὴ τοιοῦτον , ὦ ἄνδρες Ἀθηναῖοι , παραπεπτωκότα καιρὸν ἀφεῖναι , οὐ δὲ παθεῖν τ αὐτὸν ὅπερ ἤδη πολλάκις πρότερον πεπόνθατε .
εἰ γάρ , ὅθ ἥκομεν Εὐβοεῦσιν βεβοηθηκότες καὶ παρῆσαν Ἀμφιπολιτῶν Ἱέραξ καὶ Στρατοκλῆς ἐπὶ τουτὶ τὸ βῆμα , κελεύοντες ἡμᾶς πλεῖν καὶ παραλαμβάνειν τὴν πόλιν , τὴν αὐτὴν παρειχόμεθ ἡμεῖς ὑπὲρ ἡμῶν αὐτῶν προθυμίαν ἥνπερ ὑπὲρ τῆς Εὐβοέων σωτηρίας , εἴχετ ἂν Ἀμφίπολιν τότε καὶ πάντων τῶν μετὰ ταῦτ ἂν ἦτ ἀπηλλαγμένοι πραγμάτων 0 .
καὶ πάλιν ἡνίκα Πύδνα , Ποτείδαια , Μεθώνη , Παγασαί , τ ἄλλα , ἵνα μὴ καθ ἕκαστα λέγων διατρίβω , πολιορκούμεν ἀπηγγέλλετο , εἰ τότε τούτων ἑνὶ τῷ πρώτῳ προθύμως καὶ ὡς προσῆκεν ἐβοηθήσαμεν αὐτοί , ῥᾴονι καὶ πολὺ ταπεινοτέρῳ νῦν ἂν ἐχρώμεθα τῷ Φιλίππῳ .
νῦν δὲ τὸ μὲν παρὸν ἀεὶ προϊέμενοι , τὰ δὲ μέλλοντ αὐτόματ οἰόμενοι σχήσειν καλῶς , ηὐξήσαμεν , ὦ ἄνδρες Ἀθηναῖοι , Φίλιππον ἡμεῖς καὶ κατεστήσαμεν τηλικοῦτον ἡλίκος οὐδείς πω βασιλεὺς γέγονεν Μακεδονίας .
νυνὶ δὴ καιρὸς ἥκει τις , οὗτος ὁ τῶν Ὀλυνθίων , αὐτόματος τῇ πόλει , ὃς οὐδενός ἐστιν ἐλάττων τῶν προτέρων ἐκείνων .
καὶ ἔμοιγε δοκεῖ τις ἄν , ὦ ἄνδρες Ἀθηναῖοι , δίκαιος λογιστὴς τῶν παρὰ τῶν θεῶν ἡμῖν ὑπηργμένων καταστάς , καίπερ οὐκ ἐχόντων ὡς δεῖ πολλῶν , ὅμως μεγάλην ἂν ἔχειν αὐτοῖς χάριν , εἰκότως ·
τὸ μὲν γὰρ πόλλ ἀπολωλεκέναι κατὰ τὸν πόλεμον τῆς ἡμετέρας ἀμελείας ἄν τις θείη δικαίως , τὸ δὲ μή τε πάλαι τοῦτο πεπονθέναι πεφηνέναι τέ τιν ἡμῖν συμμαχίαν τούτων ἀντίρροπον , ἂν βουλώμεθα χρῆσθαι , τῆς παρ ἐκείνων εὐνοίας εὐεργέτημ ἂν ἔγωγε θείην .
ἀλλ , οἶμαι , παρόμοιόν ἐστιν ὅπερ καὶ περὶ τῆς τῶν χρημάτων κτήσεως 0 ·
ἂν μὲν γάρ , ὅσ ἄν τις λάβῃ , καὶ σῴσῃ , μεγάλην ἔχει τῇ τύχῃ τὴν χάριν , ἂν δ ἀναλώσας λάθῃ , συνανήλωσε καὶ τὸ μεμνῆσθαι .
καὶ περὶ τῶν πραγμάτων οὕτως οἱ μὴ χρησάμενοι τοῖς καιροῖς ὀρθῶς , οὐ δ εἰ συνέβη τι παρὰ τῶν θεῶν χρηστὸν μνημονεύουσι ·
πρὸς γὰρ τὸ τελευταῖον ἐκβὰν ἕκαστον τῶν πρὶν ὑπαρξάντων κρίνεται .
διὸ καὶ σφόδρα δεῖ τῶν λοιπῶν ὑμᾶς , ὦ ἄνδρες Ἀθηναῖοι , φροντίσαι , ἵνα ταῦτ ἐπανορθωσάμενοι τὴν ἐπὶ τοῖς πεπραγμένοις ἀδοξίαν ἀποτριψώμεθα .
εἰ δὲ προησόμεθ , ὦ ἄνδρες Ἀθηναῖοι , καὶ τούτους τοὺς ἀνθρώπους , εἶτ Ὄλυνθον ἐκεῖνος καταστρέψεται , φρασάτω τις ἐμοὶ τί τὸ κωλῦον ἔτ αὐτὸν ἔσται βαδίζειν ὅποι βούλεται .
ἆρα λογίζεταί τις ὑμῶν , ὦ ἄνδρες Ἀθηναῖοι , καὶ θεωρεῖ τὸν τρόπον δι ὃν μέγας γέγονεν ἀσθενὴς ὢν τὸ κατ ἀρχὰς Φίλιππος ;
τὸ πρῶτον Ἀμφίπολιν λαβών , μετὰ ταῦτα Πύδναν , πάλιν Ποτείδαιαν , Μεθώνην αὖθις , εἶτα Θετταλίας ἐπέβη 0 1 2 ·
μετὰ ταῦτα Φεράς , Παγασάς , Μαγνησίαν , πάνθ ὃν ἐβούλετ εὐτρεπίσας τρόπον ᾤχετ εἰς Θρᾴκην ·
εἶτ ἐκεῖ τοὺς μὲν ἐκβαλὼν τοὺς δὲ καταστήσας τῶν βασιλέων ἠσθένησε ·
πάλιν ῥᾴσας οὐκ ἐπὶ τὸ ῥᾳθυμεῖν ἀπέκλινεν , ἀλλ εὐθὺς Ὀλυνθίοις ἐπεχείρησεν .
τὰς δ ἐπ Ἰλλυριοὺς καὶ Παίονας αὐτοῦ καὶ πρὸς Ἀρύββαν καὶ ὅποι τις ἂν εἴποι παραλείπω στρατείας .
τί οὖν , ἄν τις εἴποι , ταῦτα λέγεις ἡμῖν νῦν ;
ἵνα γνῶτ , ὦ ἄνδρες Ἀθηναῖοι , καὶ αἴσθησθ ἀμφότερα , καὶ τὸ προΐεσθαι καθ ἕκαστον ἀεί τι τῶν πραγμάτων ὡς ἀλυσιτελές , καὶ τὴν φιλοπραγμοσύνην ᾗ χρῆται καὶ συζῇ Φίλιππος , ὑφ ἧς οὐκ ἔστιν ὅπως ἀγαπήσας τοῖς πεπραγμένοις ἡσυχίαν σχήσει 0 .
εἰ δ ὁ μὲν ὡς ἀεί τι μεῖζον τῶν ὑπαρχόντων δεῖ πράττειν ἐγνωκὼς ἔσται , ἡμεῖς δ ὡς οὐδενὸς ἀντιληπτέον ἐρρωμένως τῶν πραγμάτων , σκοπεῖσθ εἰς τί ποτ ἐλπὶς ταῦτα τελευτῆσαι 0 1 .
πρὸς θεῶν , τίς οὕτως εὐήθης ἐστὶν ὑμῶν ὅστις ἀγνοεῖ τὸν ἐκεῖθεν πόλεμον δεῦρ ἥξοντα , ἂν ἀμελήσωμεν ;
ἀλλὰ μήν , εἰ τοῦτο γενήσεται , δέδοικ , ὦ ἄνδρες Ἀθηναῖοι , μὴ τὸν αὐτὸν τρόπον ὥσπερ οἱ δανειζόμενοι ῥᾳδίως ἐπὶ τοῖς μεγάλοις μικρὸν εὐπορήσαντες χρόνον ὕστερον καὶ τῶν ἀρχαίων ἀπέστησαν , οὕτω καὶ ἡμεῖς ἐπὶ πολλῷ φανῶμεν ἐρρᾳθυμηκότες , καὶ ἅπαντα πρὸς ἡδονὴν ζητοῦντες πολλὰ καὶ χαλεπὰ ὧν οὐκ ἐβουλόμεθ ὕστερον εἰς ἀνάγκην ἔλθωμεν ποιεῖν , καὶ κινδυνεύσωμεν περὶ τῶν ἐν αὐτῇ τῇ χώρᾳ 0 .
τὸ μὲν οὖν ἐπιτιμᾶν ἴσως φήσαι τις ἂν ῥᾴδιον καὶ παντὸς εἶναι , τὸ δ ὑπὲρ τῶν παρόντων ὅ τι δεῖ πράττειν ἀποφαίνεσθαι , τοῦτ εἶναι συμβούλου .
ἐγὼ δ οὐκ ἀγνοῶ μέν , ὦ ἄνδρες Ἀθηναῖοι , τοῦθ ὅτι πολλάκις ὑμεῖς οὐ τοὺς αἰτίους , ἀλλὰ τοὺς ὑστάτους περὶ τῶν πραγμάτων εἰπόντας ἐν ὀργῇ ποιεῖσθε , ἄν τι μὴ κατὰ γνώμην ἐκβῇ ·
οὐ μὴν οἶμαι δεῖν τὴν ἰδίαν ἀσφάλειαν σκοποῦνθ ὑποστείλασθαι περὶ ὧν ὑμῖν συμφέρειν ἡγοῦμαι .
φημὶ δὴ διχῇ βοηθητέον εἶναι τοῖς πράγμασιν ὑμῖν , τῷ τε τὰς πόλεις τοῖς Ὀλυνθίοις σῴζειν καὶ τοὺς τοῦτο ποιήσοντας στρατιώτας ἐκπέμπειν , καὶ τῷ τὴν ἐκείνου χώραν κακῶς ποιεῖν καὶ τριήρεσι καὶ στρατιώταις ἑτέροις ·
εἰ δὲ θατέρου τούτων ὀλιγωρήσετε , ὀκνῶ μὴ μάταιος ἡμῖν ἡ στρατεία γένηται .
εἴ τε γὰρ ὑμῶν τὴν ἐκείνου κακῶς ποιούντων , ὑπομείνας τοῦτ Ὄλυνθον παραστήσεται , ῥᾳδίως ἐπὶ τὴν οἰκείαν ἐλθὼν ἀμυνεῖται ·
εἴ τε βοηθησάντων μόνον ὑμῶν εἰς Ὄλυνθον , ἀκινδύνως ὁρῶν ἔχοντα τὰ οἴκοι , προσκαθεδεῖται καὶ προσεδρεύσει τοῖς πράγμασι , περιέσται τῷ χρόνῳ τῶν πολιορκουμένων .
δεῖ δὴ πολλὴν καὶ διχῇ τὴν βοήθειαν εἶναι .
καὶ περὶ μὲν τῆς βοηθείας ταῦτα γιγνώσκω ·
περὶ δὲ χρημάτων πόρου , ἔστιν , ὦ ἄνδρες Ἀθηναῖοι , χρήμαθ ὑμῖν , ἔστιν ὅσ οὐδενὶ τῶν ἄλλων ἀνθρώπων ·
ταῦτα δ ὑμεῖς οὕτως ὡς βούλεσθε λαμβάνετε .
εἰ μὲν οὖν ταῦτα τοῖς στρατευομένοις ἀποδώσετε , οὐδενὸς ὑμῖν προσδεῖ πόρου , εἰ δὲ μή , προσδεῖ , μᾶλλον δ ἅπαντος ἐνδεῖ τοῦ πόρου 0 .
ἄν τις εἴποι , σὺ γράφεις ταῦτ εἶναι στρατιωτικά ;
μὰ Δί οὐκ ἔγωγε 0 .
ἐγὼ μὲν γὰρ ἡγοῦμαι στρατιώτας δεῖν κατασκευασθῆναι καὶ μίαν σύνταξιν εἶναι τὴν αὐτὴν τοῦ τε λαμβάνειν καὶ τοῦ ποιεῖν τὰ δέοντα , ὑμεῖς δ οὕτω πως ἄνευ πραγμάτων λαμβάνειν εἰς τὰς ἑορτάς 0 .
ἔστι δὴ λοιπόν , οἶμαι , πάντας εἰσφέρειν , ἂν πολλῶν δέῃ , πολλά , ἂν ὀλίγων , ὀλίγα 0 1 2 .
δεῖ δὲ χρημάτων , καὶ ἄνευ τούτων οὐδὲν ἔστι γενέσθαι τῶν δεόντων .
λέγουσι δὲ καὶ ἄλλους τινὰς ἄλλοι πόρους , ὧν ἕλεσθ ὅστις ὑμῖν συμφέρειν δοκεῖ ·
καὶ ἕως ἐστὶ καιρός , ἀντιλάβεσθε τῶν πραγμάτων .
ἄξιον δ ἐνθυμηθῆναι καὶ λογίσασθαι τὰ πράγματ ἐν ᾧ καθέστηκε νυνὶ τὰ Φιλίππου 0 .
οὔ τε γάρ , ὡς δοκεῖ καὶ φήσειέ τις ἂν μὴ σκοπῶν ἀκριβῶς , εὐτρεπῶς οὐ δ ὡς ἂν κάλλιστ αὐτῷ τὰ παρόντ ἔχει , οὔ τ ἂν ἐξήνεγκε τὸν πόλεμόν ποτε τοῦτον ἐκεῖνος , εἰ πολεμεῖν ᾠήθη δεήσειν αὐτόν , ἀλλ ὡς ἐπιὼν ἅπαντα τότ ἤλπιζε τὰ πράγματ ἀναιρήσεσθαι , κ ᾆτα διέψευσται .
τοῦτο δὴ πρῶτον αὐτὸν ταράττει παρὰ γνώμην γεγονὸς καὶ πολλὴν ἀθυμίαν αὐτῷ παρέχει , εἶτα τὰ τῶν Θετταλῶν 0 .
ταῦτα γὰρ ἄπιστα μὲν ἦν δήπου φύσει καὶ ἀεὶ πᾶσιν ἀνθρώποις , κομιδῇ δ , ὥσπερ ἦν , καὶ ἔστι νῦν τούτῳ .
καὶ γὰρ Παγασὰς ἀπαιτεῖν αὐτόν εἰσιν ἐψηφισμένοι , καὶ Μαγνησίαν κεκωλύκασι τειχίζειν .
ἤκουον δ ἔγωγέ τινων , ὡς οὐ δὲ τοὺς λιμένας καὶ τὰς ἀγορὰς ἔτι δώσοιεν αὐτῷ καρποῦσθαι ·
τὰ γὰρ κοινὰ τὰ Θετταλῶν ἀπὸ τούτων δέοι διοικεῖν , οὐ Φίλιππον λαμβάνειν .
εἰ δὲ τούτων ἀποστερήσεται τῶν χρημάτων , εἰς στενὸν κομιδῇ τὰ τῆς τροφῆς τοῖς ξένοις αὐτῷ καταστήσεται .
ἀλλὰ μὴν τόν γε Παίονα καὶ τὸν Ἰλλυριὸν καὶ ἁπλῶς τούτους ἅπαντας ἡγεῖσθαι χρὴ αὐτονόμους ἥδιον ἂν καὶ ἐλευθέρους ἢ δούλους εἶναι 0 ·
καὶ γὰρ ἀήθεις τοῦ κατακούειν τινός εἰσι , καὶ ἅνθρωπος ὑβριστής , ὥς φασιν 0 .
καὶ μὰ Δί οὐδὲν ἄπιστον ἴσως 0 ·
τὸ γὰρ εὖ πράττειν παρὰ τὴν ἀξίαν ἀφορμὴ τοῦ κακῶς φρονεῖν τοῖς ἀνοήτοις γίγνεται ·
διόπερ πολλάκις δοκεῖ τὸ φυλάξαι τ ἀγαθὰ τοῦ κτήσασθαι χαλεπώτερον εἶναι .
δεῖ τοίνυν ὑμᾶς , ὦ ἄνδρες Ἀθηναῖοι , τὴν ἀκαιρίαν τὴν ἐκείνου καιρὸν ὑμέτερον νομίσαντας ἑτοίμως συνάρασθαι τὰ πράγματα , καὶ πρεσβευομένους ἐφ ἃ δεῖ καὶ στρατευομένους αὐτοὺς καὶ παροξύνοντας τοὺς ἄλλους ἅπαντας , λογιζομένους , εἰ Φίλιππος λάβοι καθ ἡμῶν τοιοῦτον καιρὸν καὶ πόλεμος γένοιτο πρὸς τῇ χώρᾳ , πῶς ἂν αὐτὸν οἴεσθ ἑτοίμως ἐφ ὑμᾶς ἐλθεῖν ;
εἶτ οὐκ αἰσχύνεσθε , εἰ μη δ ἃ πάθοιτ ἄν , εἰ δύναιτ ἐκεῖνος , ταῦτα ποιῆσαι καιρὸν ἔχοντες οὐ τολμήσετε ;
ἔτι τοίνυν , ὦ ἄνδρες Ἀθηναῖοι , μη δὲ τοῦθ ὑμᾶς λανθανέτω , ὅτι νῦν αἵρεσίς ἐστιν ὑμῖν πότερ ὑμᾶς ἐκεῖ χρὴ πολεμεῖν ἢ παρ ὑμῖν ἐκεῖνον 0 .
ἐὰν μὲν γὰρ ἀντέχῃ τὰ τῶν Ὀλυνθίων , ὑμεῖς ἐκεῖ πολεμήσετε καὶ τὴν ἐκείνου κακῶς ποιήσετε , τὴν ὑπάρχουσαν καὶ τὴν οἰκείαν ταύτην ἀδεῶς καρπούμενοι ·
ἂν δ ἐκεῖνα Φίλιππος λάβῃ , τίς αὐτὸν κωλύσει δεῦρο βαδίζειν ;
θηβαῖοι 0 ;
μὴ λίαν πικρὸν εἰπεῖν ᾖ  καὶ συνεισβαλοῦσιν ἑτοίμως 0 .
ἀλλὰ Φωκεῖς ;
οἱ τὴν οἰκείαν οὐχ οἷοί τε ὄντες φυλάττειν , ἐὰν μὴ βοηθήσηθ ὑμεῖς 0 .
ἢ ἄλλος τις 0 ;
ἀλλ , ὦ τᾶν , οὐχὶ βουλήσεται .
τῶν ἀτοπωτάτων μέντἂν εἴη , εἰ ἃ νῦν ἄνοιαν ὀφλισκάνων ὅμως ἐκλαλεῖ , ταῦτα δυνηθεὶς μὴ πράξει .
ἀλλὰ μὴν ἡλίκα γ ἐστὶν τὰ διάφορ ἐνθάδ ἢ ἐκεῖ πολεμεῖν , οὐ δὲ λόγου προσδεῖν ἡγοῦμαι 0 .
εἰ γὰρ ὑμᾶς δεήσειεν αὐτοὺς τριάκονθ ἡμέρας μόνας ἔξω γενέσθαι , καὶ ὅσ ἀνάγκη στρατοπέδῳ χρωμένους τῶν ἐκ τῆς χώρας λαμβάνειν , μηδενὸς ὄντος ἐν αὐτῇ πολεμίου λέγω , πλείον ἂν οἶμαι ζημιωθῆναι τοὺς γεωργοῦντας ὑμῶν ἢ ὅσ εἰς ἅπαντα τὸν πρὸ τοῦ πόλεμον δεδαπάνησθε 0 .
εἰ δὲ δὴ πόλεμός τις ἥξει , πόσα χρὴ νομίσαι ζημιώσεσθαι ;
καὶ πρόσεσθ ἡ ὕβρις καὶ ἔθ ἡ τῶν πραγμάτων αἰσχύνη , οὐδεμιᾶς ἐλάττων ζημίας τοῖς γε σώφροσιν 0 .
πάντα δὴ ταῦτα δεῖ συνιδόντας ἅπαντας βοηθεῖν καὶ ἀπωθεῖν ἐκεῖσε τὸν πόλεμον , τοὺς μὲν εὐπόρους , ἵν ὑπὲρ τῶν πολλῶν ὧν καλῶς ποιοῦντες ἔχουσι μίκρ ἀναλίσκοντες τὰ λοιπὰ καρπῶνται ἀδεῶς , τοὺς δ ἐν ἡλικίᾳ , ἵνα τὴν τοῦ πολεμεῖν ἐμπειρίαν ἐν τῇ Φιλίππου χώρᾳ κτησάμενοι φοβεροὶ φύλακες τῆς οἰκείας ἀκεραίου γένωνται , τοὺς δὲ λέγοντας , ἵν αἱ τῶν πεπολιτευμένων αὐτοῖς εὔθυναι ῥᾴδιαι γένωνται , ὡς ὁποῖ ἄττ ἂν ὑμᾶς περιστῇ τὰ πράγματα , τοιοῦτοι κριταὶ καὶ τῶν πεπραγμένων αὐτοῖς ἔσεσθε 0 .
χρηστὰ δ εἴη παντὸς εἵνεκα .
ἐπὶ πολλῶν μὲν ἄν τις ἰδεῖν , ὦ ἄνδρες Ἀθηναῖοι , δοκεῖ μοι τὴν παρὰ τῶν θεῶν εὔνοιαν φανερὰν γιγνομένην τῇ πόλει , οὐχ ἥκιστα δ ἐν τοῖς παροῦσι πράγμασι ·
τὸ γὰρ τοὺς πολεμήσοντας Φιλίππῳ γεγενῆσθαι καὶ χώραν ὅμορον καὶ δύναμίν τινα κεκτημένους , καὶ τὸ μέγιστον ἁπάντων , τὴν ὑπὲρ τοῦ πολέμου γνώμην τοιαύτην ἔχοντας ὥστε τὰς πρὸς ἐκεῖνον διαλλαγὰς πρῶτον μὲν ἀπίστους , εἶτα τῆς ἑαυτῶν πατρίδος νομίζειν ἀνάστασιν , δαιμονίᾳ τινὶ καὶ θείᾳ παντάπασιν ἔοικεν εὐεργεσίᾳ .
δεῖ τοίνυν , ὦ ἄνδρες Ἀθηναῖοι , τοῦτ ἤδη σκοπεῖν αὐτούς , ὅπως μὴ χείρους περὶ ἡμᾶς αὐτοὺς εἶναι δόξομεν τῶν ὑπαρχόντων , ὡς ἔστι τῶν αἰσχρῶν , μᾶλλον δὲ τῶν αἰσχίστων , μὴ μόνον πόλεων καὶ τόπων ὧν ἦμέν ποτε κύριοι φαίνεσθαι προϊεμένους , ἀλλὰ καὶ τῶν ὑπὸ τῆς τύχης παρασκευασθέντων συμμάχων καὶ καιρῶν .
τὸ μὲν οὖν , ὦ ἄνδρες Ἀθηναῖοι , τὴν Φιλίππου ῥώμην διεξιέναι καὶ διὰ τούτων τῶν λόγων προτρέπειν τὰ δέοντα ποιεῖν ὑμᾶς , οὐχὶ καλῶς ἔχειν ἡγοῦμαι .
ὅτι μοι δοκεῖ πάνθ ὅσ ἂν εἴποι τις ὑπὲρ τούτων , ἐκείνῳ μὲν ἔχειν φιλοτιμίαν , ἡμῖν δ οὐχὶ καλῶς πεπρᾶχθαι .
ὁ μὲν γὰρ ὅσῳ πλείον ὑπὲρ τὴν ἀξίαν πεποίηκε τὴν αὑτοῦ , τοσούτῳ θαυμαστότερος παρὰ πᾶσι νομίζεται ·
ὑμεῖς δ ὅσῳ χεῖρον ἢ προσῆκε κέχρησθε τοῖς πράγμασι , τοσούτῳ πλείον αἰσχύνην ὠφλήκατε .
ταῦτα μὲν οὖν παραλείψω .
καὶ γὰρ εἰ μετ ἀληθείας τις , ὦ ἄνδρες Ἀθηναῖοι , σκοποῖτο , ἐνθένδ ἂν αὐτὸν ἴδοι μέγαν γεγενημένον , οὐχὶ παρ αὑτοῦ .
ὧν οὖν ἐκεῖνος μὲν ὀφείλει τοῖς ὑπὲρ αὐτοῦ πεπολιτευμένοις χάριν , ὑμῖν δὲ δίκην προσήκει λαβεῖν , τούτων οὐχὶ νῦν ὁρῶ τὸν καιρὸν τοῦ λέγειν ·
ἃ δὲ καὶ χωρὶς τούτων ἔνι , καὶ βέλτιόν ἐστιν ἀκηκοέναι πάντας ὑμᾶς , καὶ μεγάλ , ὦ ἄνδρες Ἀθηναῖοι , κατ ἐκείνου φαίνοιτ ἂν ὀνείδη βουλομένοις ὀρθῶς δοκιμάζειν , ταῦτ εἰπεῖν πειράσομαι .
τὸ μὲν οὖν ἐπίορκον κ ἄπιστον καλεῖν ἄνευ τοῦ τὰ πεπραγμένα δεικνύναι λοιδορίαν εἶναί τις ἂν φήσειε κενὴν δικαίως ·
τὸ δὲ πάνθ ὅσα πώποτ ἔπραξε διεξιόντα ἐφ ἅπασι τούτοις ἐλέγχειν , καὶ βραχέος λόγου συμβαίνει δεῖσθαι , καὶ δυοῖν ἕνεχ ἡγοῦμαι συμφέρειν εἰρῆσθαι , τοῦ τ ἐκεῖνον , ὅπερ καὶ ἀληθὲς ὑπάρχει , φαῦλον φαίνεσθαι , καὶ τοὺς ὑπερεκπεπληγμένους ὡς ἄμαχόν τινα τὸν Φίλιππον ἰδεῖν ὅτι πάντα διεξελήλυθεν οἷς πρότερον παρακρουόμενος μέγας ηὐξήθη , καὶ πρὸς αὐτὴν ἥκει τὴν τελευτὴν τὰ πράγματ αὐτῷ 0 .
ἐγὼ γάρ , ὦ ἄνδρες Ἀθηναῖοι , σφόδρ ἂν ἡγούμην καὶ αὐτὸς φοβερὸν τὸν Φίλιππον καὶ θαυμαστόν , εἰ τὰ δίκαια πράττονθ ἑώρων ηὐξημένον ·
νῦν δὲ θεωρῶν καὶ σκοπῶν εὑρίσκω τὴν μὲν ἡμετέραν εὐήθειαν τὸ κατ ἀρχάς , ὅτ Ὀλυνθίους ἀπήλαυνόν τινες ἐνθένδε βουλομένους ὑμῖν διαλεχθῆναι , τῷ τὴν Ἀμφίπολιν φάσκειν παραδώσειν καὶ τὸ θρυλούμενόν ποτ ἀπόρρητον ἐκεῖνο κατασκευάσαι , τούτῳ προσαγαγόμενον , τὴν δ Ὀλυνθίων φιλίαν μετὰ ταῦτα τῷ Ποτείδαιαν οὖσαν ὑμετέραν ἐξελεῖν καὶ τοὺς μὲν πρότερον συμμάχους ἀδικῆσαι , παραδοῦναι δ ἐκείνοις , Θετταλοὺς δὲ νῦν τὰ τελευταῖα τῷ Μαγνησίαν παραδώσειν ὑποσχέσθαι καὶ τὸν Φωκικὸν πόλεμον πολεμήσειν ὑπὲρ αὐτῶν ἀναδέξασθαι .
ὅλως δ οὐδεὶς ἔστιν ὅντιν οὐ πεφενάκικ ἐκεῖνος τῶν αὐτῷ χρησαμένων ·
τὴν γὰρ ἑκάστων ἄνοιαν ἀεὶ τῶν ἀγνοούντων αὐτὸν ἐξαπατῶν καὶ προσλαμβάνων οὕτως ηὐξήθη .
ὥσπερ οὖν διὰ τούτων ἤρθη μέγας , ἡνίχ ἕκαστοι συμφέρον αὐτὸν ἑαυτοῖς ᾤοντό τι πράξειν , οὕτως ὀφείλει διὰ τῶν αὐτῶν τούτων καὶ καθαιρεθῆναι πάλιν , ἐπειδὴ πάνθ εἵνεχ ἑαυτοῦ ποιῶν ἐξελήλεγκται .
καιροῦ μὲν δή , ὦ ἄνδρες Ἀθηναῖοι , πρὸς τοῦτο πάρεστι Φιλίππῳ τὰ πράγματα ·
ἢ παρελθών τις ἐμοί , μᾶλλον δ ὑμῖν δειξάτω , ἢ ὡς οὐκ ἀληθῆ ταῦτ ἐγὼ λέγω , ἢ ὡς οἱ τὰ πρῶτ ἐξηπατημένοι τὰ λοιπὰ πιστεύσουσιν , ἢ ὡς οἱ παρὰ τὴν αὑτῶν ἀξίαν δεδουλωμένοι νῦν οὐκ ἂν ἐλεύθεροι γένοιντ ἄσμενοι 0 .
καὶ μὴν εἴ τις ὑμῶν ταῦτα μὲν οὕτως ἔχειν ἡγεῖται , οἴεται δὲ βίᾳ καθέξειν αὐτὸν τὰ πράγματα τῷ τὰ χωρία καὶ λιμένας καὶ τὰ τοιαῦτα προειληφέναι , οὐκ ὀρθῶς οἴεται .
ὅταν μὲν γὰρ ὑπ εὐνοίας τὰ πράγματα συστῇ καὶ πᾶσι τ αὐτὰ συμφέρῃ τοῖς μετέχουσι τοῦ πολέμου , καὶ συμπονεῖν καὶ φέρειν τὰς συμφορὰς καὶ μένειν ἐθέλουσιν ἅνθρωποι ·
ὅταν δ ἐκ πλεονεξίας καὶ πονηρίας τις ὥσπερ οὗτος ἰσχύσῃ , ἡ πρώτη πρόφασις καὶ μικρὸν πταῖσμα ἅπαντ ἀνεχαίτισε καὶ διέλυσεν 0 .
οὐ γὰρ ἔστιν , οὐκ ἔστιν , ὦ ἄνδρες Ἀθηναῖοι , ἀδικοῦντα κ ἀπιορκοῦντα καὶ ψευδόμενον δύναμιν βεβαίαν κτήσασθαι , ἀλλὰ τὰ τοιαῦτ εἰς μὲν ἅπαξ καὶ βραχὺν χρόνον ἀντέχει , καὶ σφόδρα γ ἤνθησ ἐπὶ ταῖς ἐλπίσιν , ἂν τύχῃ , τῷ χρόνῳ δὲ φωρᾶται καὶ περὶ αὑτὰ καταρρεῖ .
ὥσπερ γὰρ οἰκίας , οἶμαι , καὶ πλοίου καὶ τῶν ἄλλων τῶν τοιούτων τὰ κάτωθεν ἰσχυρότατ εἶναι δεῖ , οὕτω καὶ τῶν πράξεων τὰς ἀρχὰς καὶ τὰς ὑποθέσεις ἀληθεῖς καὶ δικαίας εἶναι προσήκει .
τοῦτο δ οὐκ ἔνι νῦν ἐν τοῖς πεπραγμένοις Φιλίππῳ .
φημὶ δὴ δεῖν ἡμᾶς τοῖς μὲν Ὀλυνθίοις βοηθεῖν , καὶ ὅπως τις λέγει κάλλιστα καὶ τάχιστα , οὕτως ἀρέσκει μοι ·
πρὸς δὲ Θετταλοὺς πρεσβείαν πέμπειν , ἣ τοὺς μὲν διδάξει ταῦτα , τοὺς δὲ παροξυνεῖ ·
καὶ γὰρ νῦν εἰσιν ἐψηφισμένοι Παγασὰς ἀπαιτεῖν καὶ περὶ Μαγνησίας λόγους ποιεῖσθαι .
σκοπεῖσθε μέντοι τοῦτ , ὦ ἄνδρες Ἀθηναῖοι , ὅπως μὴ λόγους ἐροῦσιν μόνον οἱ παρ ἡμῶν πρέσβεις , ἀλλὰ καὶ ἔργον τι δεικνύειν ἕξουσιν ἐξεληλυθότων ὑμῶν ἀξίως τῆς πόλεως καὶ ὄντων ἐπὶ τοῖς πράγμασιν , ὡς ἅπας μὲν λόγος , ἂν ἀπῇ τὰ πράγματα , μάταιόν τι φαίνεται καὶ κενόν , μάλιστα δ ὁ παρὰ τῆς ἡμετέρας πόλεως 0 ·
ὅσῳ γὰρ ἑτοιμότατ αὐτῷ δοκοῦμεν χρῆσθαι , τοσούτῳ μᾶλλον ἀπιστοῦσι πάντες αὐτῷ .
πολλὴν δὴ τὴν μετάστασιν καὶ μεγάλην δεικτέον τὴν μεταβολήν , εἰσφέροντας , ἐξιόντας , ἅπαντα ποιοῦντας ἑτοίμως , εἴπερ τις ὑμῖν προσέξει τὸν νοῦν .
κ ἂν ταῦτ ἐθελήσηθ ὡς προσήκει καὶ δὴ περαίνειν , οὐ μόνον , ὦ ἄνδρες Ἀθηναῖοι , τὰ συμμαχικὰ ἀσθενῶς καὶ ἀπίστως ἔχοντα φανήσεται Φιλίππῳ , ἀλλὰ καὶ τὰ τῆς οἰκείας ἀρχῆς καὶ δυνάμεως κακῶς ἔχοντ ἐξελεγχθήσεται .
ὅλως μὲν γὰρ ἡ Μακεδονικὴ δύναμις καὶ ἀρχὴ ἐν μὲν προσθήκῃ μερίς ἐστί τις οὐ μικρά , οἷον ὑπῆρξέ ποθ ὑμῖν ἐπὶ Τιμοθέου πρὸς Ὀλυνθίους ·
πάλιν αὖ πρὸς Ποτείδαιαν Ὀλυνθίοις ἐφάνη τι τοῦτο συναμφότερον ·
νυνὶ δὲ Θετταλοῖς νοσοῦσι καὶ τεταραγμένοις ἐπὶ τὴν τυραννικὴν οἰκίαν ἐβοήθησεν ·
καὶ ὅποι τις ἄν , οἶμαι , προσθῇ κ ἂν μικρὰν δύναμιν , πάντ ὠφελεῖ ·
αὐτὴ δὲ καθ αὑτὴν ἀσθενὴς καὶ πολλῶν κακῶν ἐστι μεστή .
καὶ γὰρ οὗτος ἅπασι τούτοις , οἷς ἄν τις μέγαν αὐτὸν ἡγήσαιτο , τοῖς πολέμοις καὶ ταῖς στρατείαις , ἔτ ἐπισφαλεστέραν ἢ ὑπῆρχε φύσει κατεσκεύακεν αὑτῷ .
μὴ γὰρ οἴεσθ , ὦ ἄνδρες Ἀθηναῖοι , τοῖς αὐτοῖς Φίλιππόν τε χαίρειν καὶ τοὺς ἀρχομένους , ἀλλ ὁ μὲν δόξης ἐπιθυμεῖ καὶ τοῦτ ἐζήλωκε , καὶ προῄρηται πράττων καὶ κινδυνεύων , ἂν συμβῇ τι , παθεῖν , τὴν τοῦ διαπράξασθαι ταῦθ ἃ μηδεὶς πώποτ ἄλλος Μακεδόνων βασιλεὺς δόξαν ἀντὶ τοῦ ζῆν ἀσφαλῶς ᾑρημένος 0 ·
τοῖς δὲ τῆς μὲν φιλοτιμίας τῆς ἀπὸ τούτων οὐ μέτεστι , κοπτόμενοι δ ἀεὶ ταῖς στρατείαις ταύταις ταῖς ἄνω κάτω λυποῦνται καὶ συνεχῶς ταλαιπωροῦσιν , οὔ τ ἐπὶ τοῖς ἔργοις οὔ τ ἐπὶ τοῖς αὑτῶν ἰδίοις ἐώμενοι διατρίβειν , οὔ θ ὅσ ἂν ποιήσωσιν οὕτως ὅπως ἂν δύνωνται , ταῦτ ἔχοντες διαθέσθαι κεκλειμένων τῶν ἐμπορίων τῶν ἐν τῇ χώρᾳ διὰ τὸν πόλεμον .
οἱ μὲν οὖν πολλοὶ Μακεδόνων πῶς ἔχουσι Φιλίππῳ , ἐκ τούτων ἄν τις σκέψαιτ οὐ χαλεπῶς ·
οἱ δὲ δὴ περὶ αὐτὸν ὄντες ξένοι καὶ πεζέταιροι δόξαν μὲν ἔχουσιν ὡς εἰσὶ θαυμαστοὶ καὶ συγκεκροτημένοι τὰ τοῦ πολέμου , ὡς δ ἐγὼ τῶν ἐν αὐτῇ τῇ χώρᾳ γεγενημένων τινὸς ἤκουον , ἀνδρὸς οὐδαμῶς οἵου τε ψεύδεσθαι , οὐδένων εἰσὶν βελτίους .
εἰ μὲν γάρ τις ἀνήρ ἐστιν ἐν αὐτοῖς οἷος ἔμπειρος πολέμου καὶ ἀγώνων , τούτους μὲν φιλοτιμίᾳ πάντας ἀπωθεῖν αὐτὸν ἔφη , βουλόμενον πάνθ αὑτοῦ δοκεῖν εἶναι τ ἄργα  πρὸς γὰρ αὖ τοῖς ἄλλοις καὶ τὴν φιλοτιμίαν ἀνυπέρβλητον εἶναι  0 ·
εἰ δέ τις σώφρων ἢ δίκαιος ἄλλως , τὴν καθ ἡμέραν ἀκρασίαν τοῦ βίου καὶ μέθην καὶ κορδακισμοὺς οὐ δυνάμενος φέρειν , παρεῶσθαι καὶ ἐν οὐδενὸς εἶναι μέρει τὸν τοιοῦτον 0 .
λοιποὺς δὴ περὶ αὐτὸν εἶναι λῃστὰς καὶ κόλακας καὶ τοιούτους ἀνθρώπους οἵους μεθυσθέντας ὀρχεῖσθαι τοιαῦθ οἷ ἐγὼ νῦν ὀκνῶ πρὸς ὑμᾶς ὀνομάσαι .
δῆλον δ ὅτι ταῦτ ἐστὶν ἀληθῆ 0 ·
καὶ γὰρ οὓς ἐνθένδε πάντες ἀπήλαυνον ὡς πολὺ τῶν θαυματοποιῶν ἀσελγεστέρους ὄντας , Καλλίαν ἐκεῖνον τὸν δημόσιον καὶ τοιούτους ἀνθρώπους , μίμους γελοίων καὶ ποιητὰς αἰσχρῶν ᾀσμάτων , ὧν εἰς τοὺς συνόντας ποιοῦσιν εἵνεκα τοῦ γελασθῆναι , τούτους ἀγαπᾷ καὶ περὶ αὑτὸν ἔχει .
καίτοι ταῦτα , καὶ εἰ μικρά τις ἡγεῖται , μεγάλ , ὦ ἄνδρες Ἀθηναῖοι , δείγματα τῆς ἐκείνου γνώμης καὶ κακοδαιμονίας ἐστὶ τοῖς εὖ φρονοῦσιν .
ἀλλ , οἶμαι , νῦν μὲν ἐπισκοτεῖ τούτοις τὸ κατορθοῦν ·
αἱ γὰρ εὐπραξίαι δειναὶ συγκρύψαι τὰ τοιαῦτ ὀνείδη 0 ·
εἰ δέ τι πταίσει , τότ ἀκριβῶς αὐτοῦ ταῦτ ἐξετασθήσεται .
δοκεῖ δ ἔμοιγ , ὦ ἄνδρες Ἀθηναῖοι , δείξειν οὐκ εἰς μακράν , ἂν οἵ τε θεοὶ θέλωσι καὶ ὑμεῖς βούλησθε .
ὥσπερ γὰρ ἐν τοῖς σώμασιν , τέως μὲν ἂν ἐρρωμένος ᾖ τις , οὐδὲν ἐπαισθάνεται , ἐπὰν δ ἀρρώστημά τι συμβῇ , πάντα κινεῖται , κ ἂν ῥῆγμα κ ἂν στρέμμα κ ἂν ἄλλο τι τῶν ὑπαρχόντων σαθρὸν ᾖ , οὕτω καὶ τῶν πόλεων καὶ τῶν τυράννων , ἕως μὲν ἂν ἔξω πολεμῶσιν , ἀφανῆ τὰ κακὰ τοῖς πολλοῖς ἐστιν , ἐπειδὰν δ ὅμορος πόλεμος συμπλακῇ , πάντ ἐποίησεν ἔκδηλα .
εἰ δέ τις ὑμῶν , ὦ ἄνδρες Ἀθηναῖοι , τὸν Φίλιππον εὐτυχοῦνθ ὁρῶν ταύτῃ φοβερὸν προσπολεμῆσαι νομίζει , σώφρονος μὲν ἀνθρώπου λογισμῷ χρῆται ·
μεγάλη γὰρ ῥοπή , μᾶλλον δὲ τὸ ὅλον ἡ τύχη παρὰ πάντ ἐστὶ τὰ τῶν ἀνθρώπων πράγματα 0 ·
οὐ μὴν ἀλλ ἔγωγε , εἴ τις αἵρεσίν μοι δοίη , τὴν τῆς ἡμετέρας πόλεως τύχην ἂν ἑλοίμην , ἐθελόντων ἃ προσήκει ποιεῖν ὑμῶν αὐτῶν καὶ κατὰ μικρόν , ἢ τὴν ἐκείνου 0 ·
πολὺ γὰρ πλείους ἀφορμὰς εἰς τὸ τὴν παρὰ τῶν θεῶν εὔνοιαν ἔχειν ὁρῶ ὑμῖν ἐνούσας ἢ κείνῳ 0 .
ἀλλ , οἶμαι , καθήμεθ οὐδὲν ποιοῦντες 0 ·
οὐκ ἔνι δ αὐτὸν ἀργοῦντ οὐ δὲ τοῖς φίλοις ἐπιτάττειν ὑπὲρ αὑτοῦ τι ποιεῖν , μή τί γε δὴ τοῖς θεοῖς 0 .
οὐ δὴ θαυμαστόν ἐστιν , εἰ στρατευόμενος καὶ πονῶν ἐκεῖνος αὐτὸς καὶ παρὼν ἐφ ἅπασι καὶ μή τε καιρὸν μή θ ὥραν παραλείπων ἡμῶν μελλόντων καὶ ψηφιζομένων καὶ πυνθανομένων περιγίγνεται .
οὐ δὲ θαυμάζω τοῦτ ἐγώ ·
τ οὐναντίον γὰρ ἂν ἦν θαυμαστόν , εἰ μηδὲν ποιοῦντες ἡμεῖς ὧν τοῖς πολεμοῦσι προσήκει τοῦ πάντα ποιοῦντος περιῆμεν 0 .
ἀλλ ἐκεῖνο θαυμάζω , εἰ Λακεδαιμονίοις μέν ποτ , ὦ ἄνδρες Ἀθηναῖοι , ὑπὲρ τῶν Ἑλληνικῶν δικαίων ἀντήρατε , καὶ πόλλ ἰδίᾳ πλεονεκτῆσαι πολλάκις ὑμῖν ἐξὸν οὐκ ἠθελήσατε , ἀλλ ἵν οἱ ἄλλοι τύχωσι τῶν δικαίων , τὰ ὑμέτερ αὐτῶν ἀνηλίσκετ εἰσφέροντες καὶ προυκινδυνεύετε στρατευόμενοι , νυνὶ δ ὀκνεῖτ ἐξιέναι καὶ μέλλετ εἰσφέρειν ὑπὲρ τῶν ὑμετέρων αὐτῶν κτημάτων , καὶ τοὺς μὲν ἄλλους σεσώκατε πολλάκις πάντας καὶ καθ ἕν αὐτῶν ἐν μέρει , τὰ δ ὑμέτερ αὐτῶν ἀπολωλεκότες κάθησθε .
ταῦτα θαυμάζω , κ ἄτι πρὸς τούτοις , εἰ μηδεὶς ὑμῶν , ὦ ἄνδρες Ἀθηναῖοι , δύναται λογίσασθαι πόσον πολεμεῖτε χρόνον Φιλίππῳ , καὶ τί ποιούντων ὑμῶν ὁ χρόνος διελήλυθεν οὗτος .
ἴστε γὰρ δήπου τοῦθ , ὅτι μελλόντων αὐτῶν , ἑτέρους τινὰς ἐλπιζόντων πράξειν , αἰτιωμένων ἀλλήλους , κρινόντων , πάλιν ἐλπιζόντων , σχεδὸν τ αὔθ ἅπερ νυνὶ ποιούντων , ἅπας ὁ χρόνος διελήλυθεν .
εἶθ οὕτως ἀγνωμόνως ἔχετ , ὦ ἄνδρες Ἀθηναῖοι , ὥστε δι ὧν ἐκ χρηστῶν φαῦλα τὰ πράγματα τῆς πόλεως γέγονεν , διὰ τούτων ἐλπίζετε τῶν αὐτῶν πράξεων ἐκ φαύλων αὐτὰ χρηστὰ γενήσεσθαι ;
ἀλλ οὔ τ εὔλογον οὔ τ ἔχον ἐστὶ φύσιν τοῦτό γε ·
πολὺ γὰρ ῥᾷον ἔχοντας φυλάττειν ἢ κτήσασθαι πάντα πέφυκεν .
νῦν δ ὅ τι μὲν φυλάξομεν , οὐδέν ἐσθ ὑπὸ τοῦ πολέμου λοιπὸν τῶν πρότερον , κτήσασθαι δὲ δεῖ 0 .
αὐτῶν οὖν ἡμῶν ἔργον τοῦτ ἤδη .